**Industrijsko-obrtnička škola Slatina**

**Trg Ruđera Boškovića 5a, 33520 Slatina**

KLASA: 112-01/21-01/3

URBROJ: 2189-77-01/1-21-4

Slatina, 11. listopada 2021.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20) INDUSTRIJSKO-OBRTNIČKA ŠKOLA SLATINA (u nastavku teksta: Škola), objavljuje

**N A T J E Č A J**

**za zasnivanje radnog odnosa**

Radno mjesto:

Diplomirani inženjer strojarstva

- jedan izvršitelj/ica

- na određeno vrijeme do 31.08.2023.g., nepuno radno vrijeme 32 sata

tjedno (80% od punog radnog vremena na bazi 40 sati tjedno)

Potrebna razina obrazovanja:

- završen diplomski sveučilišni studij odgovarajuće vrste ili

- završen diplomski specijalistički stručni studij odgovarajuće vrste.

Pored općih uvjeta za zasnivanje radnog odnosa određenih Zakonom o radu („Narodne novine“, br. 93/14, 127/17 i 98/19), ostali uvjeti za zasnivanje radnog odnosa utvrđeni su člankom 105. Zakona o odgoju i obrazovanju u osnovnoj i srednjoj školi, Zakonom o strukovnom obrazovanju („Narodne novine“, br. 30/09, 25/18) i Pravilnikom o stručnoj spremi i pedagoško-psihološkom obrazovanju nastavnika u srednjem školstvu („Narodne novine“, br. 1/96 i 80/99).

Uz pisanu i vlastoručno potpisanu prijavu, kandidati su obvezni priložiti sljedeću dokumentaciju:

- životopis,

- dokaz o stečenoj stručnoj spremi - zanimanju,

- dokaz o državljanstvu,

- uvjerenje da nije pod istragom i da se ne vodi kazneni postupak u svezi zapreka za zasnivanje radnog

odnosa utvrđenih člankom 106. Zakona o odgoju i obrazovanju u osnovnoj i srednjoj školi (ne starije

od 30 dana),

- dokaz o prethodnom radnopravnom statusu, tj. evidentiranom radnom stažu (e – knjižica odnosno

potvrda Hrvatskog zavoda za mirovinsko osiguranje), ne starija od dana objave ovoga natječaja.

Opis poslova radnog mjesta:

- rad u sklopu EU projekta Regionalni centar kompetentnosti „Slavonika 5.1“;

- rad na modernizaciji postojećih obrazovnih programa;

- rad na implementaciji novih modula unutar postojećih programa;

- ostali poslovi po nalogu voditelja Projekta.

Nakon proteka roka za dostavu prijava na natječaj, sukladno Pravilniku o načinu i postupku zapošljavanja u Industrijsko-obrtničkoj školi Slatina (<http://www.ss-industrijsko-obrtnicka-sl.skole.hr/dokumenti_2/statut>), provest će se prethodna provjera - vrednovanje kandidata koji su podnijeli pravodobne i potpune prijave, te ispunjavaju uvjete ovog natječaja.

Popis s imenima pozvanih kandidata, način i područje provjere, pravni i drugi izvori za pripremu kandidata, te vrijeme i mjesto održavanja prethodne provjere, bit će objavljeni na web stranici Industrijsko-obrtničke škole Slatina ([http://www.ss-industrijsko-obrtnicka-sl.skole.hr](http://www.ss-industrijsko-obrtnicka-sl.skole.hr/)).

U prijavi na natječaj obvezno se navode osobni podaci podnositelja prijave (osobno ime, adresa stanovanja, broj telefona odnosno mobitela, po mogućnosti e-mail adresa) naziv radnog mjesta na koje se osoba prijavljuje. Priložena dokumentacija dostavlja se u neovjerenoj preslici, uz obvezu izabranog kandidata/kinje da nakon izbora dostavi izvornike iste. Rok za podnošenje prijava je 8 (osam) dana od dana objave natječaja.

Za navedeno radno mjesto pravo podnošenja prijave imaju osobe oba spola sukladno odredbama Zakona o ravnopravnosti spolova. Sa izabranim kandidatom/kinjom sklapa se ugovor o radu uz uvjet probnog rada u trajanju od 3 (tri) mjeseca.

Kandidat/kinja koji/a se poziva na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17, 98/19 i 84/21), članku 48. f. Zakona o zaštiti vojnih i civilnih invalida rata („Narodne novine“, br. 33/92, 77/92, 58/93, 2/94, 76/94, 108/95, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14 i 39/18) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na javni natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na poveznici:

https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf

Kandidat/kinja koji/a nije podnio/la pravodobnu i potpunu prijavu ili ne ispunjava formalne uvjete iz natječaja, ne smatra se kandidatom/kinjom u postupku javnog natječaja. Potpunom prijavom smatra se ona koja sadrži sve podatke i priloge navedene u javnom natječaju, te koja je vlastoručno potpisana.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka („Narodne novine“, br. 42/18), svi dokumenti pristigli na Natječaj u privitku prijave, dostavljeni su slobodnom voljom kandidata. Time se smatra da je svaki kandidat dao privolu za obradu svih podataka, isključivo u svrhu provedbe natječajnog postupka.

O rezultatima natječaja kandidati/kinje će biti obavješteni objavom na web stranici Industrijsko-obrtničke škole Slatina ([http://www.ss-industrijsko-obrtnicka-sl.skole.hr](http://www.ss-industrijsko-obrtnicka-sl.skole.hr/)).

Dostava obavijesti svim kandidatima smatra se obavljenom, istekom osmog dana od dana objave na web stranici Škole.

Prijave na natječaj s potrebnom dokumentacijom, dostavljaju se u zatvorenoj omotnici osobno u tajništvo Škole ili preporučenom poštanskom pošiljkom na adresu: INDUSTRIJSKO-OBRTNIČKA ŠKOLA SLATINA, Trg Ruđera Boškovića 5a, 33520 Slatina, s naznakom „**za natječaj – diplomirani inženjer strojarstva“**.

Ravnatelj

Mladen Graovac, prof.